Държавен вестник, бр. 63, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  63
2. Всяка от Договарящите се страни си 
запазва правото да отказва влизане и преби­
ваване на своята територия на лица, считани 
за нежелани.
Член 14
С цел съблюдаване на минималните изис­
квания за безопасно комплектуване с екипаж 
капитаните на кораби на Договарящите се 
страни, за да продължат пътуването си, могат 
да наемат в другата Договаряща се страна 
необходимите членове за попълване на еки­
пажа. Наемането става винаги с доброволно 
съгласие на наемания член на екипажа в съ­
ответствие със закона на страната, под чието 
знаме е корабът.
Член 15
1. Ако кораб на едната от Договарящите се 
страни бъде изхвърлен на брега, заседне или 
претърпи друга авария в териториално море 
или пристанищата на другата Договаряща се 
страна, компетентните органи на тази страна 
ще окажат на пътниците, екипажа, а също и 
на кораба и неговия товар такава помощ и 
съдействие, каквито и на кораб, плаващ под 
националното є знаме.
2. Не се облагат с митнически сборове 
или каквито и да е други данъци товарите, 
запасите и друго имущество на претърпял 
авария кораб на едната Договаряща се стра­
на, в случай че те не са предназначени за 
потребление и използване на територията на 
другата Договаряща се страна. 
3. Разпоредбите на алинея 2 на този член 
не отменят прилагането на законите и пра­
вилата, които действат на територията на 
Договарящите се страни относно временното 
складиране на товари.
Член 16
1. Корабоплавателните компании и аген­
тийските фирми на всяка от Договарящите 
се страни имат право да учредяват техни 
представителства на територията на другата 
Договаряща се страна.
2. Дейността на тези представителства се 
подчинява на законите на страната, на чиято 
територия са учредени.
Член 17
1. Всяка от Договарящите се страни пре­
доставя на корабоплавателните компании и 
агентийските фирми на другата Договаряща 
се страна правото да използват за плащания 
постъпленията, получени на територията на 
първата Договаряща се страна от извършени 
услуги в областта на морския транспорт.
2. Всяка от Договарящите се страни пре­
доставя на корабоплавателните компании и 
агентийските фирми на другата Договаря­
ща се страна правото да превеждат всички 
постъпления, останали след извършване на 
споменатите плащания, на територията на 
другата Договаряща се страна. Това ще се 
извършва от корабоплавателните компании и 
агентийските фирми в съответствие с дейст­
ващото законодателство.
3. Всички плащания, които произтичат от 
дейностите, описани в тази Спогодба, ще бъдат 
извършвани във всяка конвертируема валута, 
приемлива за корабоплавателните компании 
на двете Договарящи се страни.
Член 18
1. Компетентните органи на едната Дого­
варяща се страна не разглеждат граждански 
спорове между корабособственика, капитана 
и другите членове на екипажа, възникнали 
във връзка с трудовите правоотношения и 
условията за работа на борда на кораба на 
другата Договаряща се страна.
2. За престъпления на борда на кораб на 
една от Договарящите се страни, извършени по 
време на престой в пристанище или вътрешни 
морски води на другата Договаряща се страна, 
се прилага наказателната юрисдикция на До­
говарящата се държава, в чието пристанище 
или вътрешни морски води е бил корабът 
по време на извършване на престъплението.
3. На борда на чуждестранен кораб, пре­
минаващ през териториалното море, край­
брежната държава не упражнява своята 
наказателна юрисдикция, за да задържи лице 
и да извърши разследване във връзка с прес­
тъпление, извършено на борда на кораба по 
време на преминаването, с изключение на 
следните случаи:
а) ако последиците на престъплението се 
разпростират върху крайбрежната държава;
б) ако престъплението е от такъв характер, 
че нарушава спокойствието в страната или 
добрия ред в териториалното море;
в) ако съдействието на местните власти е 
било поискано от капитана на кораба или от 
дипломатически агент или консулско длъж­
ностно лице на държавата на знамето; или
г) ако такива мерки са необходими за 
пресичане на незаконното пренасяне на нар­
котични средства или психотропни вещества.
4. Разпоредбите на алинеи 1 и 2 на този 
член не засягат правото на контрол и разслед­
ване на случаи, което властите на всяка от 
Договарящите се страни имат в съответствие 
със своето законодателство.